Lavbjørk

Lavbjørk (Betula humilis) er en løvfellende busk med vid utbredelse i Eurasia.

Den er sterkt forgrenet og blir opptil 2 meter høy. Bladene er ovale, tykke, grovtannede, 1–2,5 cm lange og 0,6–1,5 cm brede. Lavbjørk vokser på myrer og andre fuktige steder. Den er utbredt i Europa, Sibir, Kasakhstan, nordlige Mongolia og Xinjiang i Kina. De vestligste forekomstene i Europa er i nordøstlige Sveits og ved østersjøkysten i Tyskland. Arten vokser ikke i Norge eller andre nordiske land. 

Lavbjørk er diploid med 2n = 28 kromosomer. Karyologiske undersøkelser i Polen viser at avvikende kromosomtall, aneuploidi, forekommer hos 40 prosent av de undersøkte eksemplarene.

 Litteratur 






 Eksterne lenker 


Kategori:Bjørkefamilien